صائب تبریزی

صائب تبریزی — ۱۷-نجی عصرده یاشامیش، آذربایجان تورکلریندن اوْلان، آذربایجان تۆرکجه‌سی و فارسجا یازیب-یارادان کلاسیک آذربایجان ادبیاتی‌نین اَن تانینمیش نۆماینده‌لریندن بیریدیر.

 تورکجه شعرلریندن 
تۇتولموش کؤنلۆمۆ جامیله شادان ائیله‌مک اولماز

الیلن پسته‌نین آغزینی خندان ائیله‌مک اولماز

نه سؤزدور بۇ کی اولسون صاحب مشرب قورو زاهد

قارا توپراقی هرگز آب حئیوان ائیله‌مک اولماز

بولوت قینین کسر جولان ائدنده ایلدیریم تیغی

کؤنول پرده‌لرینده عشقی پنهان ائیله‌مک اولماز

قیٛلینج گر ایچسه عالم قانینی سیرابلیق بیلمز

سنی عشاق قتلیندن پشیمان ائیله‌مک اولماز

منیم گؤز یاشیمی چیخ گل فلکلردن تماشا ائت

حُبابی قصر ایچینده سیر طوفان ائیله‌مک اولماز

من مجنونی عاقیل ائیله‌مک ممکن دئییل ناصح

سؤزیله مشکنابی بیل کی بیر قان ائیله‌مک اولماز

ختادان گئچدی جئیران قانینی مشک ائیله‌دی"صائب"

دئمه عۆصیانی طاعت کفری ایمان ائیله‌مک اولمازغزلیات ترکی صائب تبریزی

قایناق

بؤلمه:آذربایجان ادبیاتی
بؤلمه:تورک ادبیاتی